《子夏山》
宋代·赵瞻

山因先师成令名，人心仰止悬青冥。
文侯北面款山扃，石室至青犹南倾。
直松万林天籁声，长材大东资连甍。
溪泉四出照骨清，润物功溥民冈争。
朝兮新云泽根茎，暮兮和风发勾萌。
山种气稟天地英，民何知为夫子灵。
魏最称治由师经，晋俗自是多诸生。
时尚辞华取未精，皓首学行徒修明。
非无神降弼王庭，国朝当议平广衡。
斯文未丧吾道亨，商之传授青可行。

作者简介：（1019—1090）凤翔盩厔人，字大观。仁宗庆历六年进士，授孟州司户参军。历知万泉、夏县、永昌，皆有善政。英宗时，以侍御史出通判汾州。神宗熙宁三年为开封府判官，言青苗法不便。出为陕西、永兴军路转运使，知同、陕州。哲宗时累官同知枢密院事。卒谥懿简。有《春秋论》、《唐春秋》、《西山别录》、《史记牾论》等。